The Wizard (Black Sabbathin kappale)

The Wizard on  heavy metal -yhtye Black Sabbathin kappale vuodelta 1970. Kappaleessa on huomattavan paljon blues-vaikutteita, kuten koko Black Sabbath -albumillakin, jolle kappale sisältyy.

Kappale alkaa huuliharpun soitolla, ja hiukan myöhemmin muu yhtye tulee kappaleeseen matkaan. Huuliharppu soi läpi kappaleen muutamaa kohtaa lukuun ottamatta ja sitä soittaa laulaja Ozzy Osbourne. "The Wizard" julkaistiin singlenä Ranskassa vuonna 1970 b-puolenaan yhtyeen edellisen singlen a-puoli "Evil Woman".

 Lähteet 

Luokka:Vuoden 1970 kappaleet
Luokka:Black Sabbathin kappaleet